Teng-feng

Teng-feng (, ) je okresné mesto v provincii Che-nan v Číne. Je pod správou prefektúrneho mesta Čeng-čou. Nachádza sa v blízkosti historického mesta Jang-čcheng, ktoré bolo prvým hlavným mestom dynastie Sia (2070 - 1600 pred n.l.). Teng-feng má rozlohu 1 217 km2 a má 730 000 obyvateľov (2020). Nachádza sa v juhozápadnej časti prefektúry Čeng-čou a je jej najzápadnejšou divíziou na úrovni okresu.

Teng-feng sa nachádza na úpätí hory Sung-šan, jednej z najposvätnejších hôr v Číne. Mesto je jedným z najznámejších duchovných centier Číny a je domovom rôznych náboženských inštitúcií a slávnych chrámov, ako je taoistický chrám Čung-jüe, budhistický chrám Šao-lin (známe centrum bojových umení), ako aj konfuciánskej akadémie Sung-jang a observatória Kao-čcheng. Poetický názov mesta Teng-feng je odvodený z čínskej literatúry ako duchovné „centrum neba a zeme“. Časti mesta boli zapísané do zoznamu svetového dedičstva UNESCO v roku 2010.

 Administratívne členenie 
Od roku 2012 je mesto rozdelené na 3 obvody, 8 miest a 5 mestských častí.
 Obvody

 Obvod Sung-jang ()
 Obvod Šao-lin () Obvod Čung-jüe ()

 Mestá

 Tan-ťi-tien ()
 Jing-jang ()
 Lu-tien ()
 Kao-čcheng () Jang-čchceng-čchu ()
 Ta-je ()
 Süen-chua ()
 Sü-čuang ()

 Mestské časti

 Tung-ťin-tien ()
 Pai-pching ()
 Ťün-čao () Š'-tao ()
 Tchang-čuang ()

 Svetové dedičstvo UNESCO 
náhľad| Šaolinský chrám
V roku 2010 zapísalo UNESCO niekoľko najznámejších miest Teng-fengu do svojho zoznamu svetového dedičstva pod názvom "Historické pamiatky Teng-fengu v „Centre neba a zeme.“" Lokalita svetového dedičstva zahŕňa niekoľko historických brán, chrámov, konfuciánsku akadémiu a observatórium Kao-čchceng:

 Brány Tchaj-š' Čchüe (): Brány postavené pred chrámom Čung-jüe, s vyrezávanými reliéfmi zvierat, stromov a duchov.
 Chrám Čung-jüe: Taoistický chrám postavený v 5. storočí počas reforiem Kchou Čchien-č'. Zahŕňa sálu Ťü-ni, veľkú sálu na obetovanie bohom, dve kamenné sochy postavené v roku 118 nášho letopočtu, ktoré sú najstaršími zachovanými kamennými sochami v Číne.
 Brány Šao-š' Čchüe: Brány dynastie Chan (z roku 123 nl) s obrázkami cválajúcich koní, cirkusu, starovekej čínskej hry cchu-ťü podobnej futbalu.
 Brány Čchi-mu Čchüe: Dvojica brán postavená v roku 123 nášho letopočtu s obrázkami, ktoré zobrazujú scény kohútích zápasov, záplav a návštevy Rímskej ríše
 Chrámová pagoda Sung-jüe: Postavená v rokoch 508 až 511, mala veľmi inovatívnu architektúru a stala sa vzorom pre mnohé budúce pagody.
 Kláštor Šao-lin a jeho pagodový les: Komplex chrámov a viac ako 240 pagod, postavených po dobu viac než 1300 rokov, začínajúc od 5. storočia. Významné posvätné miesto budhizmu.
 Chrám Cheuj-šan: Drevený chrám postavený v 12. storočí na mieste sídla astronóma I Singa.
 Akadémia Sung-jang: Vznikla v dynastii Tchang a bola považovaná za jednu zo štyroch najväčších akadémií klasického učenia v Číne. Prispela k šíreniu konfucianizmu v Číne.
 Astronomické observatórium Kao-čcheng: observatórium postavené v 13. storočí na mieste pôvodného observatória z roku 1037.Slúžilo na presné meranie sveta a vytváranie presných kalendárov.

Medzi ďalšie zaujímavé miesta v Teng-fengu patrí chrám Fa-wang, budhistický chrám postavený za dynastie Tchang.

 Galéria 

 Referencie 

 Zdroj 


Kategória:Lokality Svetového dedičstva v Číne